stanford-oval/wikipedia huggingface dataset:
בית החולים כמאל עדואן
פעילות טרור

בשנת 2010 גויס אחמד כחלות, מנהל בית החולים, על ידי חמאס ומונה מיד לדרגת "עמיד" (הדרגה המקבילה ל"תת-אלוף") בארגון. לפי עדות כחלות, הוא ידע לפחות על 16 אנשי צוות רפואי, ביניהם רופאים, פרמדיקים ופקידים, שעבדו אצלו, שהם פעילי גדודי עז א-דין אל-קסאם, וכן על עובדים שהיו פעילי הג'יהאד האסלאמי.
בבית החולים היו חדרים ששימשו כמקום מסתור לבכירים פעילי טרור הן צבאיים והן מדיניים, מתוך ההבנה שישראל לא תתקוף בית חולים אפילו אם תדע על פעילות טרור המתרחשת בו, ולכן המקום ישמש עבורם כמקלט בטוח. לפי עדות מנהל בית החולים, בבית החולים היו משרדים של בכירי חמאס מג'די אבו עמשא ומושיר אל-מסרי, וכן חדרי חקירות, חדרים להחזקת חטופים, חדר למפקח המשטרה, ועוד חדרים לבכירי מנגנוני ביטחון, בכולם גם קווי טלפון פרטיים של הבכירים. עוד ציין שהיו אמבולנסים של בית החולים שיועדו לשימוש בכירי חמאס בלבד, ואשר שימשו גם להעברת חטופים בצורה "מוגנת" בתוך הרצועה.
בית החולים שימש כבסיס לפעילות טרור, ונכבש על ידי כוחות צה"ל במלחמת חרבות ברזל. במבצע נכנעו כ-90 מחבלי חמאס. בבית החולים אותרו מצבורי תחמושות שונים וציוד צבאי רב, כמו גם ציוד טכנולוגי ומסמכים מודיעיניים מסווגים של חמאס.
הערות שוליים

1 2 3  مستشفى الشهيد كمال عدوان – وزارة الصحة الفلسطينية, web.archive.org, ‏2023-10-25
↑  في مستشفى كمال عدوان .. كوادر طبية تتحدى الموت والدمار – وزارة الصحة الفلسطينية, web.archive.org, ‏2023-10-25
↑  Israeli forces leave a trail of destruction after dayslong siege at one of Gaza's last hospitals, NBC, ‏27 באוקטובר 2024 (באנגלית)
↑   הארץ, כך עזה נראית היום: ממדי ההרס שזרעה ישראל ברצועה נחשפים, באתר הארץ, 20 בינואר 2025
1 2  לפי עדותו בסרטון, שמו המלא הוא "אחמד מוחמד חסן אל-כחלות", וכינויו "אבו חסן".
↑  ספיר ליפקין, ‏צה"ל השלים את ההשתלטות על ביה"ח כמאל עדואן, באתר ‏מאקו‏, 16 בדצמבר 2023
↑   מנהל ביה"ח ב'גבאליה מודה שחמאס הפך את המקום למתקן צבאי, באתר צה"ל, 19 בדצמבר 2023
↑  עוזי ברוך, בית החולים הפך למעוז טרור של חמאס, באתר ערוץ 7, 28 בדצמבר 2024
↑  Israeli military kills four doctors in raid on northern Gaza’s Kamal Adwan hospital, eyewitnesses say, CNN, ‏6 בדצמבר 2024 (באנגלית)
↑  Kamal Adwan Hospital out of service following a raid yesterday and repeated attacks since October, ארגון הבריאות העולמי, ‏28 בדצמבר 2024 (באנגלית)
↑  ‘Forced us to undress’: Palestinian women detail Israeli sexual assaults in Kamal Adwan raid, Middle East Eye, ‏14 בינואר 2025 (באנגלית)
↑  How U.S. Media Hide Truths About the Gaza War, CounterPunch, ‏15 בינואר 2025 (באנגלית)
↑  Israeli soldiers burn a hospital in Gaza, South Florida Times, ‏9 בינואר 2025 (באנגלית)
↑  الصحة والخدمات العسكرية تفتتحان أقسام الطوارئ بمستشفى كمال عدوان – وزارة الصحة الفلسطينية, web.archive.org, ‏2023-10-25
↑  מנהל בי"ח ברצועה מודה בחקירת שב"כ: "גויסתי לחמאס ב-2010, בית החולים הפך למתקן צבאי" - צפו, פז אבוחצירה, חדשות 0404, דצמבר 2023
↑  כתבה על מחבלים שהסתתרו בבית החולים במהלך מבצע צוק איתן: מחבל חמאס שחדר לישראל סיפק מידע על מנהרות ארגון הטרור, חדשות 0404, דצמבר 2016
↑   Hospital or Hamas headquarter? Why not both, סרטון  באתר יוטיוב
↑  צה"ל השתלט על מתחם טרור בבי"ח בג'באליה, 90 מחבלים נעצרו, ירון משה תנעמי, עכשיו 14, דצמבר 2023
אלעזר בר שמואל אלוף

אלעזר בר שמואל אלוף (או ריש כלה) מאליסאנה היה רב תלמודי ספרדי בן המאה ה-9, החכם התלמודי הראשון הידוע לנו מספרד, והחכם התלמודי הראשון מאדמת אירופה ממנו נשארו פסקי הלכה. היה בלשן פוסק וככל הנראה היה בקיא גם במדעי הזואולוגיה והבוטניקה של זמנו.
ביוגרפיה

נולד באליסאנה היא לוסנה שבספרד הסמוכה לקורדובה, בה שכנה קהילה יהודית עוד מתקופת המרד הגדול, לשם הוגלו על ידי טיטוס.
היה תלמיד חכם מפורסם כבר בימיו המוקדמים בספרד וקיים קשר מכתבים עם גאוני בבל רב נטרונאי גאון ראש ישיבת סורא ורב פלטוי גאון ראש ישיבת פומבדיתא, לאחר מכן הלך ללמוד מפיהם ישירות בישיבותיהם בבבל שם נשאר עד ימי נחשון גאון, שם נעשה משום גדלותו בתורה כריש כלה ואלוף והוסמך להוראה.
בבואו מספרד הביא עימו כספי תרומות לישיבה מיהודי ספרד.
כיוון שהוחזק בר סמכא נשאל בעצמו שאלות על ידי הגאונים שבבל ובפרט במספר תחומים בהם לא היו בקיאים כל כך, למשל צמחים שלא גדלו בבבל ומטבעות שבהם עשו שימוש באזורי איטליה.
כמנהג יהודי ספרד בעת ההיא היה בקיא גם ביוונית ולטינית וכן בשמות בעלי החיים והצמחים והמדעים של זמנו. בהיותו בבבל ראה את ספר המצוות של ענן בן דוד.
תורתו

נשתמרו ממנו שלוש תשובות בהלכה, הכתובות בסגנונם של הגאונים.
לקריאה נוספת

פרופ' מרדכי מרגליות ספר הלכות הנגיד, מבוא פרק ראשון ראשית צמיחת התורה בספרד עמ' 4 והלאה
הערות שוליים

↑  העיר לוסנה מכונה בספרות התורנית אליסאנה
↑  תשובות הגאונים שערי צדק שער ו' או' כג' https://www.hebrewbooks.org/pdfpager.aspx?req=1264&st=&pgnum=60&hilite=1=.
משמש

מִשמֵש (שם מדעי: Prunus armeniaca) הוא עץ נשיר נושא פרי. הוא משתייך לסוג פרונוס.
גודל העץ מוגדר כבין קטן לבינוני וחופתו הצפופה והמתפשטת מגיעה לגבהים של 8–12 מטר. צורת עליו מזכירה לב, קצותיהם מחודדים, אורכם כ-8 ס"מ ורוחבם 3–4 ס"מ; צבעיהם ירוק כהה. צבע פרחיו נע בין לבן לוורדרד. הפרי דומה לאפרסק או לנקטרינה, וצבעיו נעים בין צהוב לכתום ולעיתים נזרק בהם גם צבע אדום. פניו חלקים וכמעט חסרי שערות. הפרי הוא גלעיני, בכל פרי יש זרע אחד בלבד. עונתו של הפרי בין אמצע מאי לסוף יולי. טעמו של הפרי חמוץ-מתוק. הפרי נאכל טרי, מיובש או משומר, ומכינים ממנו ריבות ולפתנים. גלעינו המוצק של הפרי משמש בישראל כמשחק ילדים ומכונה בשם "גוגו" וברבים "גוגואים" (בפי ירושלמים: "אג'ו" וברבים "אג'ואים").
גידול

מוצאו של המשמש בצפון מזרח סין, באזור גבולה עם רוסיה. הפרי הופץ במשך כ-3,000 שנה דרך מרכז אסיה לחלקים אחרים ביבשת. הרומאים הביאוהו אל אירופה דרך אנטוליה בסביבות 70 לפנה"ס. מתיישבים אנגלים הביאו את הפרי עימם אל מושבות "העולם החדש" באמריקה, אולם רוב המשמשים באמריקה מקורם מזרעים שהובאו אל החוף המערבי של אמריקה הצפונית בידי מיסיונרים ספרדים. טורקיה מספקת כיום 85% מכמות המשמשים המיובשים בעולם, ובעיקר העיר הטורקית מלטיה. בארצות הברית מתרכז רוב הגידול בקליפורניה, וגם באורגון וביוטה. בישראל מגדלים הן זנים מקומיים והן זנים אמריקנים של משמש.
המשמש מעט יותר חסין קור מהאפרסק, והוא יכול לעמוד גם בטמפרטורות של 30- מעלות צלזיוס. העץ פורח היטב באקלים ים תיכוני, היכן שאין כפור בעונת האביב, ועם זאת יש קרירות מספקת כדי לאפשר לעץ תקופה בה הוא רדום.
מחלות ומזיקים

מזיקים שכיחים באגן הים התיכון הם קפנודיס אבל וקפנודיס השקדים (Capnodis tenebrionis ו-Capnodis carbonaria) וסס הנמר, הפוגעים גם בגלעיניים נוספים כגון אגס שזיף ושקד.
שימושים אחרים

גליקוזיד ציאנוגן (המצוי גם בגלעיני פירות, עלים, וקליפות עץ אחרים) מצוי בריכוז גבוה בגלעין המשמש. הסם לאטריל, המשמש בטיפול אלטרנטיבי מסוים לסרטן שנשלל בידי הרפואה הקונוונציונלית, מופק מגלעין הפרי. גלעיני המשמש משמשים גם להכנת המשקה החריף אמרטו. במאה ה-17 שימש שמן המשמש כנגד אולקוס באנגליה. באירופה נחשב המשמש במשך תקופה ארוכה כאפרודיזיאק, והופיע בהקשר זה במחזה "חלום ליל קיץ" של ויליאם שייקספיר וגם במחזה של ג'ון ובסטר "הדוכסית של אמלפי". בפולקלור האנגלי נטען כי חלום על משמשים מסמן מזל טוב, והסינים לעומתם רואים את הפרי כסמל של פחדנות.
ברפובליקות המוסלמיות של ברית המועצות לשעבר נוהגים למכור בשווקים את "הגלעין הפנימי" של המשמש שנמצא בתוך הגלעין החיצוני וקרוי בשם: "קשיושק".
תושבי תימן משרים את הגלעין הפנימי של המשמש שלושה ימים תוך החלפת מימיו כל יום (להוצאת הציאנוגן). לאחר מכן מייבשים, מתבלים וקולים אותו.
אטימולוגיה

שמו הלטיני של המשמש, praecoquus, מנציח את הבשלתו המהירה של המשמש (prae - מוקדם, coquere - להבשיל). ממנו נגזר שמו היווני של המשמש πραικόκιον שהתגלגל למילה הערבית برقوق (בצורתה המיודעת: أَلْبَرْقُوق). מן הערבית נגזרה המילה הספרדית למשמש albaricoquero וממנה המילה האנגלית apricot.‏
בֻּכְּרָה פי-לְ-משמש (בערבית بُكرة في المشمش) הוא ביטוי בערבית מדוברת פלסטינית, שנקלט בסלנג העברי. בעברית התקבל הכתיב "בוקרה פיל מישמיש" שמשמר פחות-או-יותר את ההגייה המקורית, אך לא את התחביר והמורפולוגיה המקוריים. תרגומו המילולי לעברית "מחר ב (עונת) המשמש" והוא מתייחס לתאריך בלתי אפשרי, מועד שלא יחול לעולם. בדומה לשם הלטיני של המשמש, קשור כנראה גם הביטוי הזה להבשלה המהירה ולחיי המדף הקצרים של פרי המשמש הרגיש, המקצרים את העונה בה הוא זמין בשווקים.
לפתגם הטורקי "bundan iyisi Şamdak Ayısı" - "רק משמש דמשקאי מתעלה על זה" משמעות שונה בתכלית - "זה הטוב ביותר שיכול להיות".
עץ משמש
פרחי המשמש
זוג פירות המשמש
פירות המשמש לאחר קטיפתם
משמש מיובש
גלעיני המשמש
ראו גם

לדר
הערות שוליים

↑  משמש באתר הרשימה האדומה של IUCN
↑  סיימון סינג ואדזארד ארנסט, ריפוי או פיתוי, עמודים 283-286, המהדורה העברית בהוצאת ידיעות אחרונות וספרי עליית הגג, 2009.
↑  המילה apricot במילון המורשת האמריקני
↑  ניר צוק, משמש - מהר לפני שיגמר, באתר ynet, 27 ביוני 2006.
↑  דורעם גונט, ביצת הזהב של השמש, באתר הארץ, 8 ביוני 2006.
| --- | --- |
בקרת זהויות :  NLI: 987007294029605171  GND: 4262466-6  LCCN: sh85006194  NDL: 00560286  NKC: ph498559
מדינת ישראל נגד קראוז שמואל

מדינת ישראל נגד קראוז שמואל (נקרא גם בשם A Criminal Record) הוא אלבום הסולו הראשון של שמוליק קראוס. האלבום יצא לראשונה ב-5 במאי 1977 במספר עותקים קטן והפך לפריט-אספנים נדיר מאוד. בשנת 2004 הוא יצא בהוצאה מחודשת של נענע דיסק.
רקע

בשנת 1971 נשלח קראוס לכלא בעקבות איום בנשק על חיילים שבאו לפנותו מחלקת אדמה שירש. בזכות הסדר עם הנהלת הכלא, הורשה קראוס להחזיק גיטרה ובעת מאסרו כתב שירים, אותם הקליט עם כמה חברים במהלך יום אחד בחופשת שחרור מהכלא.
השירים יצאו לראשונה לאור בשנת 1976 בגרסה מצומצמת ואוגדו לאלבום מדינת ישראל נגד קראוז שמואל שיצא לאור במאי 1977 בהוצאת "התקליט בע"מ". האלבום הופק במספר עותקים קטן, וכעבור זמן קצר נגנז למשך כעשרים ושבע שנים. בשנת 2004 האלבום יצא בהוצאה מחודשת בחברת נענע דיסק.
שירי האלבום

השיר הפותח את האלבום, "שישי חם", עוסק בחשיש, כאשר התוכן מחויך. השיר כולו הוא למעשה משחקי מילים על המילה "חשיש". השיר נפסל לשידור, והקליפ בצבע סם הזיה (צבעים בהירים שקופים), שביים עידן זעירא, גם נפסל לשידור מפני שקראוס מתועד שם מעשן קנאביס. הקליפ נדיר מאוד ולא שודר מעולם בטלוויזיה. בשנת 1972 זכו שלישיית הטוב הרע והנערה במקום הראשון בפסטיבל הזמר והפזמון כאשר אהוד מנור כתב מילים חדשות ללחן של קראוס והשיר נקרא "טוב לי לשיר".
הלחן בשיר "קראוז צינוק" שימש מאוחר יותר כלחן לשיר "יש לי אי" מהאלבום לבד ביחד ולבד לבד, שיצא 4 שנים אחר כך.
השיר "יום אחד" הוא קאבר לשיר "אבשלום" ששלום חנוך הלחין לאלבומו של אריק איינשטיין "שבלול", עם טקסט חדש מאת קראוס.
השיר החותם את האלבום, "אמא טבע", הוא עיבוד עברי בן 11 דקות לשיר "Mother Nature's Son", מתוך האלבום הלבן של להקת הביטלס. בסיום השיר, גם סיום האלבום, ניתן לשמוע את קראוס מכריז חגיגית: "גמרנו את הצד השני של התקליט, רבותיי!" וכך נחתם האלבום.
רשימת השירים

כל השירים נכתבו והולחנו על ידי שמוליק קראוס (למעט היכן שמצוין אחרת).
| מס' | שם | מילים | לחן | משך |
| --- | --- | --- | --- | --- |
| 1. | שישי חם  |   |   | 04:19 |
| 2. | מי אנחנו  |   |   | 05:08 |
| 3. | יום אחד  |   | שלום חנוך | 04:18 |
| 4. | קראוז צינוק  |   |   | 06:26 |
| 5. | אל תשימו לב אלי  |   |   | 07:04 |
| 6. | אמא טבע  | שמוליק קראוס, ע"פ לנון-מקרטני |   | 11:37 |
| משך כולל: | משך כולל: | משך כולל: | משך כולל: | 38:52 |
משתתפים > מוזיקה

שמוליק קראוס - שירה, גיטרה
חיים רומנו - גיטרה מובילה
אהרל'ה קמינסקי - תופים
שמוליק ארוך - בס
משתתפים > הפקה

ניצן זעירא, מידד זכריה - מפיקים
אסף כרמלי - השבחת סאונד
הדס ירושלמי - עיצוב גרפי
התקליט בע"מ - מו"ל מקורי בשנת 1977
נענע דיסק - מו"ל מחודש בשנת 2004
הערות שוליים

1 2 3  שגיא בן נון, צר היה כל כך, באתר הארץ, 8 ביוני 2004
↑  שמוליק קראוס "שישי חם" קליפ נדיר שנפסל לשידור, נבדק ב-2021-12-22
אהרון פופובצר

| --- | --- |
אין תמונה חופשית
 לידה:  1968 (בן 57 בערך) ארצות הברית
 תאריך עלייה:  1977
 לימודי רפואה:  האוניברסיטה העברית בירושלים
 התמחות:  סרטן ראש וצוואר, אימונותרפיה וטיפולים ביולוגיים ורדיוכירורגיה.
 תפקידים:  מנהל יחידת ראש צוואר וסגן מנהל מרכז דוידוף לטיפול ולמחקר מחלות הסרטן במרכז רפואי רבין. מנהל מכון שרת לאונקולוגיה במרכז הרפואי האוניברסיטאי הדסה, ירושלים.
 
פרופ' אהרון פופובצר (נולד ב-1968) הוא רופא וחוקר ישראלי, אונקולוג מומחה בסרטן ראש צוואר ורדיותרפיה, המכהן כמנהל מכון שרת לאונקולוגיה במרכז הרפואי האוניברסיטאי הדסה. פופובצר מדורג על ידי מגזין פורבס (אנ') ברשימת הרופאים המובילים בישראל.
תחומי התמחותו העיקריים של פרופ' פופובצר כוללים טיפול בסרטן ראש וצוואר, טיפול בגרורות בעמוד השדרה, אימונותרפיה וטיפולים ביולוגיים ורדיוכירורגיה.
ביוגרפיה

פופובצר נולד בשנת 1968 בארצות הברית ובשנת 1977 עלה לישראל.
בין השנים 1987–1991 שירת באמ"ן מחקר בצה"ל. במקביל לשירותו הצבאי, למד בישיבת הר עציון וסיים בהצלחה את מבחני הרבנות הראשית לישראל.
בשנת 1999 סיים את לימודי רפואה בבית הספר לרפואה של האוניברסיטה העברית בירושלים והדסה. בשנת 2004 השלים את התמחותו באף אוזן וגרון וגידולי ראש צוואר במרכז רפואי רבין.
בשנים 2006–2008 ביצע תת-התמחות בסרטן ראש וצוואר ורדיותרפיה כללית באוניברסיטת מישיגן באן ארבור. בשנת 2008 השלים הכשרה נוספת בברכיתרפיה, בהתמקדות על גידולי ראש צוואר, בבית החולים "בית ישראל" בניו יורק.
בין השנים 2010–2020 שימש כרופא בכיר במרכז דוידוף לטיפול ולמחקר מחלות הסרטן במרכז רפואי רבין. בשנים 2015–2020 כיהן כמנהל יחידת ראש צוואר וסגן מנהל מרכז דוידוף.
משנת 2020 מכהן פופובצר כמנהל מכון שרת לאונקולוגיה במרכז הרפואי האוניברסיטאי הדסה בירושלים.
תפקידים ציבוריים

בעבר יו"ר החברה הישראלית לכירורגיה ואונקולוגיה של הראש והצוואר.
נציג ישראל באגודה העולמית לסרטן ראש צוואר (IFHNOS).
פעיל באגודה האירופית לסרטן ראש צוואר (EORTC).
תפקידים ציבוריים > חברות באיגודים

המועצה הלאומית למניעה, אבחון וטיפול במחלות ממאירות הפועלת תחת משרד הבריאות.
האיגוד האמריקאי לסרטן ראש צוואר (AHNS).
החברה האירופית לאונקולוגיה רפואית (ESMO).
החברה האמריקאית לאונקולוגיה קלינית (ASCO).
מחקרים בהובלתו

פרופ' פופובצר פרסם למעלה ממאה מחקרים ופרסומים מדעיים בתחום האונקולוגיה.
הובלת מחקר הפרוטונים בישראל, טכנולוגיית הפרוטונים מאפשרת הקרנה מדויקת יותר מטיפולי הקרנות מסורתיים, תוך פגיעה מופחתת ברקמות בריאות.
חיים אישיים

פרופ' פופובצר נשוי לפרופ' רחלה פופובצר, חוקרת בכירה וסגנית דיקן בפקולטה להנדסה ובמכון לננוטכנולוגיה ולחומרים מתקדמים באוניברסיטת בר-אילן והם הורים לארבעה ילדים.
הערות שוליים

↑  מועצה לאומית למניעה, אבחון וטיפול במחלות ממאירות
↑  נינה פוקס, בשורה לחולי סרטן: ה-FDA אישר פיתוח ישראלי לטיפולי הקרנות מדויקים, באתר ynet, 21 במרץ 2023
↑  פופובצר רחלה | המכון לננו טכנולוגיה וחומרים מתקדמים, באתר nano.biu.ac.il
↑  נושקת לנובל, באתר ynet, 15 במאי 2019
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "אהרון פופובצר".
ספרדית

.
| --- | --- |

 מדינות:  אורוגוואי, אל סלוודור, אקוודור, ארגנטינה, ארצות הברית, בוליביה, בליז, גינאה המשוונית, גואטמלה, הפיליפינים, הרפובליקה הדומיניקנית, הונדורס, ונצואלה, מקסיקו, ניקרגואה, ספרד, פוארטו ריקו, פנמה, פרגוואי, פרו, צ'ילה, קובה, קולומביה, קוסטה ריקה.
 אזורים:  ספרד ומושבותיה לשעבר, דרום אמריקה, אמריקה המרכזית.
 דוברים:  כ־570 מיליון
 שפת אם:  470 מיליון
 כתב:  אלפבית לטיני
 משפחה:  הודו־אירופית איטלית רומאנית מערבית איברו-רומאנית איברית מערבית ספרדית
 לאום:   המדינות בהן השפה מדוברת  אורוגוואי אורוגוואי ארגנטינה ארגנטינה בוליביה בוליביה אקוודור אקוודור אל סלוודור אל סלוודור גינאה המשוונית גינאה המשוונית גואטמלה גואטמלה הרפובליקה הדומיניקנית הרפובליקה הדומיניקנית פוארטו ריקו פוארטו ריקו הונדורס הונדורס ונצואלה ונצואלה ניקרגואה ניקרגואה ספרד ספרד פנמה פנמה פרגוואי פרגוואי פרו פרו צ'ילה צ'ילה קובה קובה קולומביה קולומביה קוסטה ריקה קוסטה ריקה מקסיקו מקסיקו
 ארגון:  האו"ם, האיחוד האירופי, איחוד מדינות דרום אמריקה, ארגון מדינות אמריקה, האיחוד האפריקאי, האיחוד הלטיני
 מוסד:  Real Academia Española - האקדמיה המלכותית הספרדית (פועלת בשיתוף עם אקדמיות מקומיות ב-21 המדינות דוברות הספרדית)
 קוד שפה:  es 
 קוד ISO 639-1:  es 
 קוד ISO 639-2:  spa 
 קוד ISO 639-3:  spa 
 ראו גם:  שפה • כתב • רשימת שפות
 
דוברי הספרדית בעולם
ספרדית (בספרדית: Español אֶספָּנְיוֹל) או קסטילית (Castellano קַסְטֶיַאנוֹ), היא שפה איברו-רומאנית מתוך קבוצת השפות הרומאניות במשפחת השפות ההודו־אירופיות וקרובה במיוחד לפורטוגזית וגליסית.
הספרדית היא השפה הרומאנית המדוברת ביותר. עם כ-570 מיליון איש דובריה ברחבי העולם, ספרדית היא שפת הדיבור השלישית בתפוצתה בעולם (מבחינת מספר הדוברים הכולל, כשפת אם וכשפה זרה), לאחר מנדרינית ואנגלית. ספרדית משמשת כשפת אם בפי כ-470 מיליון דוברים ובפי השאר כשפה זרה. כשפת אם היא השנייה המדוברת ביותר בעולם. ספרדית מדוברת בפי 40 מיליון איש בספרד ומלבדה היא מדוברת בלמעלה מ-20 מדינות, רובן בדרום אמריקה ובמרכזה. היא גם אחת השפות הרשמיות של האומות המאוחדות.
המסמכים המוקדמים ביותר בהם הספרדית הופיעה בכתב מתוארכים למאה ה־11 לספירה. אוצר המילים הספרדי מכיל בעיקר אוצר מילים לטיני אך גם אוצר מילים ערבי ובכלל שמי רב, אלה השתרשו מגלי הגירה לאורך ההיסטוריה. הספרדית התפתחה מהלטינית הוולגארית שדוברה במושבות של האימפריה הרומית. בימי הביניים המוקדמים הושפעה מהערבית וגם מהבסקית. היא התפשטה בכל רחבי חצי האי האיברי בתקופת הרקונקיסטה ובכל רחבי אמריקה הלטינית בתקופת האימפריה הספרדית.
שמות השפה

השמות העיקריים של השפה הספרדית הם Español ו-Castellano.
מקור השם Español (אספניול) בשם España, שמה העצמי של ספרד. המונח הספציפי בצורתו הסופית לקוח כנראה מהשפה האוקסיטנית.
השם Castellano (נהגה קסטלְיאנו, קסטֶיַאנוֹ, קסטֶזַ'אנוֹ או קסטשאנו בניבים שונים) נגזר משמה של ממלכת קסטיליה ממנה התפתחה ספרד. פירוש שמה של ממלכת קסטיליה הוא "ארץ הטירות" שכן בזמן הכיבוש המוסלמי של רוב חצי האי האיברי הייתה הממלכה מוקפת טירות, ועם הרקונקיסטה (הכיבוש הנוצרי) התפשטה לשאר חלקי חצי האי.
לרוב השימוש במונח Español הוא בהשוואה לאנגלית, ערבית, רוסית, גרמנית, צרפתית וכדומה בעוד שהשימוש במונח Castellano הוא בהשוואה לקטלאנית, גליסית, בסקית ועוד שפות אזוריות בספרד. הבחנה זאת נעשית בעיקר בספרד בעוד שבשאר העולם דובר הספרדית ישנה העדפה לאחד השמות.
בארגנטינה, אורוגוואי, פרגוואי, בוליביה, אקוודור וונצואלה יש עדיפות לשם Castellano; בקולומביה, מקסיקו, גואטמלה ופרו ישנה עדיפות לשם Español, ובצ'ילה שני המונחים בשימוש באותה המשמעות כאשר המונח Español נפוץ בתקשורת והמונח Castellano הוא שם המקצוע בבית הספר.
שם השפה בעברית, ספרדית, נגזר מהשם המסורתי לחצי האי האיברי, ספרד. כפי הנראה רצו היהודים בימי הביניים להשתמש בשם עברי לספרד, ושאלו שם זה מספר עובדיה (א, כ), שם הוא מוזכר כיעד ההגליה מירושלים. בעברית מקובל הביטוי "חלומות באספמיה". אספמיה היא למעשה ספרד. מקור השם הוא המלחים שחצו את הים התיכון ונתקלו בספרד. הם גילו שם ארנבות רבות אותן חשבו לשפנים ולכן קראו למקום "ארץ השפנים" הוא שפניה. שפניה הפך לספמיה בגלגולים שונים ומציין עד היום ארץ רחוקה ומסתורית, כביטוי.
הגיית השפה וכתיבתה

בספרדית 29 אותיות שמתוכן שתיים – K ו-W – הן לא חלק אינטגרלי מהשפה עצמה ומשמשות אך ורק במילים שאולות משפות אחרות, ואות אחת – H – שאינה נהגית כלל.
הגיית השפה וכתיבתה > תנועות

| התנועות> הסימון הגרפי | התנועות> תעתיק IPA | התנועות> הערך הפונטי |
| --- | --- | --- |
| Aa | [ä]  | נהגית כהגיית פתח |
| Ee | [e̞]  | נהגית כהגיית צירי |
| Ii | [i]  | נהגית כהגיית חיריק |
| Oo | [o̞]  | נהגית כהגיית חולם |
| Uu | [u]  | נהגית כהגיית שורוק |
| Yy | [i]  | נהגית כחיריק תנועתי רק במילה y (וְ-) |
| Yy | j | נהגית כחיריק עיצורי כשהמילה הבאה אחרי y (וְ-) מתחילה בתנועה/באות האלמת h |
הדיפתונגים
| הסימון הגרפי | תעתיק IPA | הערך הפונטי |
| Ai/ai |  | נהגה כפי שנכתב (ה-i כיו"ד עיצורית) |
| Ay/ay |  | נהגה כפי שנכתב (ה-y כיו"ד עיצורית) |
| Au/au |  | נהגה כפי שנכתב (ה-u כו"ו עיצורית) |
| Ei/ei |  | נהגה כפי שנכתב (ה-i כיו"ד עיצורית) |
| Ey/ey |  | נהגה כפי שנכתב (ה-y כיו"ד עיצורית) |
| Eu/eu |  | נהגה כפי שנכתב (ה-u כו"ו עיצורית) |
| Oi/oi |  | נהגה כפי שנכתב (ה-i כיו"ד עיצורית) |
| Oy/oy |  | נהגה כפי שנכתב (ה-y כיו"ד עיצורית) |
אותיות המייצגות תנועות עשויות להופיע בליווי סימנים דיאקריטיים: Áá, Éé, Íí, Óó, Úú על־מנת להצביע על הטעם במילה במקרים שמיקומו חורג מחוקי השפה הרגילים. יש שחריגות כאלה הן נפוצות ביותר.
בספרדית נעשה שימוש בסימן שאלה הפוך (¿), בראש משפטי שאלה, וסימן קריאה הפוך (¡), בראש משפטי קריאה.
הגיית השפה וכתיבתה > ספרדית ארגנטינאית

לניב הספרדי המדובר בארגנטינה, ואורוגוואי. כמה מאפיינים ייחודיים. ניב זה מכונה ספרדית של ריו דה לה פלטה (Rioplatense).
הבדל בולט ביותר הוא הגיית האותיות ll ו y כאשר הן נמצאות בתוך מילה.
ברוב הניבים, הוגים אותיות אלה כ"אי", כמו y אנגלית, ואילו בניב זה הוגים אותיות אלה כ-ז' או ש. כלל זה אינו חל על מילת החיבור y, על y בסוף מילים ועל y ולפניה אות ניקוד (Aa ,Ee ,Ii ,Oo ,Uu). הבדל נוסף הוא כתוצאה מהגירה מסיבית מאיטליה למדינות אלו, בניב הארגנטינאי השתחלו הרבה מילים מאיטלקית. Y ולפניה אות ניקוד לא יופיע באף מילה במילון, אבל הצירוף יכול להופיע בשמות (כמו Maylen, שנהגה "מיילן").
הדקדוק הספרדי > מערכת הפועל הספרדי

שמות הפעולה בספרדית נוטים לפי 3 נטיות בסיסיות: פעלים אשר בצורת המקור מסתיימים ב-ar (לדוגמה: jugar - לשחק), ב-er (לדוגמה: comer - לאכול) וב-ir (לדוגמה: vivir - לחיות/לגור ב...).
| Amar - לאהוב, פועל רגיל ar> גוף.גוף | Amar - לאהוב, פועל רגיל ar> הווה.הווה | Amar - לאהוב, פועל רגיל ar> עבר.לא־מושלם | Amar - לאהוב, פועל רגיל ar> עבר.לא־מוגדר | Amar - לאהוב, פועל רגיל ar> עתיד.עתיד | Amar - לאהוב, פועל רגיל ar> תנאי.תנאי |
| --- | --- | --- | --- | --- | --- |
| ראשון יחיד (Yo) | amo | amaba | amé | amaré | amaría |
| שני יחיד (Tú) | amas | amabas | amaste | amarás | amarías |
| שלישי יחיד (El/Ella) | ama | amaba | amó | amará | amaría |
| ראשון רבים (Nosotros) | amamos | amábamos | amamos | amaremos | amaríamos |
| שני רבים (Vosotros) | amáis | amabais | amasteis | amaréis | amaríais |
| שלישי רבים (Ellos/Ellas) | aman | amaban | amaron | amarán | amarían |

| Comer - לאכול, פועל רגיל er |
| --- | --- | --- | --- | --- | --- |
| ראשון יחיד (Yo) | como | comía | comí | comeré | comería |
| שני יחיד (Tú) | comes | comías | comiste | comerás | comerías |
| שלישי יחיד (El/Ella) | come | comía | comió | comerá | comería |
| ראשון רבים (Nosotros) | comemos | comíamos | comimos | comeremos | comeríamos |
| שני רבים (Vosotros) | coméis | comíais | comisteis | comeréis | comeríais |
| שלישי רבים (Ellos/Ellas) | comen | comían | comieron | comerán | comerían |

| Vivir - לחיות, פועל רגיל ir |
| --- | --- | --- | --- | --- | --- |
| ראשון יחיד (Yo) | vivo | vivía | viví | viviré | viviría |
| שני יחיד (Tú) | vives | vivías | viviste | vivirás | vivirías |
| שלישי יחיד (El/Ella) | vive | vivía | vivió | vivirá | viviría |
| ראשון רבים (Nosotros) | vivimos | vivíamos | vivimos | viviremos | viviríamos |
| שני רבים (Vosotros) | vivís | vivíais | vivisteis | viviréis | viviríais |
| שלישי רבים (Ellos/Ellas) | viven | vivían | vivieron | vivirán | vivirían |

העבר הלא-מוגדר (Pretérito indefinido) מציין פעולה שהתרחשה והסתיימה בעבר, בעוד שהלא-מושלם (Pretérito Imperfecto) מציין פעולה בעבר שלא ידוע מתי החלה או מתי נגמרה, ואילו העבר הנוצר באמצעות פרפקט ההווה מציין פעולה שהתרחשה בעבר ובעלת השפעה על ההווה.
התנאי מציין את תנאי ההווה שהוא תנאי היפותטי, בניגוד לתנאי העבר הנוצר באמצעות פרפקט התנאי המציין תנאי שלא נתממש והוא בטל או תנאי העתיד הממשי.
הדקדוק הספרדי > מערכת הפועל הספרדי > הבינוני > בינוני ההווה

צורת בינוני ההווה היא סוג של שם תואר, הנגזר מפועל וכתואר הוא נוטה לפי נטיות התארים ועשוי לשמש את הזמנים המתמשכים בעזרת נטיות פועל העזר Estar.
בינוני ההווה נוצר בדרך הבאה:
עבור פעלים רגילים המסתיימים ב~ar בצורת המקור, סיומת ה~ar מתחלפת ב~ando.
עבור פעלים רגילים המסתיימים ב~er בצורת המקור, סיומת ה~er מתחלפת ב~iendo.
עבור פעלים רגילים המסתיימים ב~ir בצורת המקור, סיומת ה~ir מתחלפת ב~iendo.
עבור פעלים רגילים המסתיימים ב~er וב~ir בצורת המקור ולפני הסיומת יש תנועה, הסיומת מתחלפת ב~yendo.
הדקדוק הספרדי > מערכת הפועל הספרדי > הבינוני > בינוני העבר

צורת בינוני העבר היא סוג של שם תואר הנגזר מפועל והוא נוטה לפי נטיות התארים, אך עשוי לשמש גם את הקול הסביל יחד עם נטיות הפועל Ser או את זמני הפרפקט יחד עם נטיות הפועל Haber.
בינוני העבר נוצר בדרך הבאה:
עבור פעלים המסתיימים ב~ar בצורת המקור, סיומת ה~ar מתחלפת ב~ado.
עבור פעלים המסתיימים ב~er בצורת המקור, סיומת ה~er מתחלפת ב~ido.
עבור פעלים המסתיימים ב~ir בצורת המקור, סיומת ה~ir מתחלפת ב~ido.
עבור פעלים שבסיסם מסתיים בתנועה, סיומת ה-er או ir מתחלפות ב-ído.
הדקדוק הספרדי > מערכת הפועל הספרדי > זמני הפרפקט

זמני הפרפקט מופקים באמצעות פועל השייכות וצורת הבינוני.
פרפקט ההווה, נוצר באמצעות נטיות הפועל Haber בהווה וצורת הבינוני ומציין פעולה שהתרחשה בעבר ובעלת השפעה על ההווה.
פרפקט העבר, נוצר באמצעות נטיות הפועל Haber בעבר וצורת הבינוני ומציין פעולה שהתרחשה לפני פעולה אחרת בעבר ויש בין שתיהן קשר, כמין פלאשבק.
פרפקט העבר הפרטוריטרי נוצר באמצעות נטיות הפועל Haber בעבר הפרטוריטרי וצורת הבינוני ומציין את אותה המשמעות של פרפקט העבר רק שכאן ידוע זמן תחילת הפעולה וסיומה.
פרפקט העתיד, נוצר באמצעות נטיות הפועל Haber בעתיד וצורת הבינוני ומציין פעולה שתתרחש לפני פעולה אחרת בעתיד ויש בין שתיהן קשר.
פרפקט התנאי נוצר באמצעות נטיות הפועל Haber בזמן תנאי וצורת הבינוני ומציין תנאי שלא נתרחש והוא בטל.
| Haber - פועל שייכות> גוף.גוף | Haber - פועל שייכות> הווה.הווה | Haber - פועל שייכות> עבר.לא־מושלם | Haber - פועל שייכות> עבר.לא־מוגדר | Haber - פועל שייכות> עתיד.עתיד | Haber - פועל שייכות> תנאי.תנאי |
| --- | --- | --- | --- | --- | --- |
| ראשון יחיד (Yo) | he | había | hube | habré | habría |
| שני יחיד (Tú) | has | habías | hubiste | habrás | habrías |
| שלישי יחיד (El/Ella) | ha | había | hubo | habrá | habría |
| ראשון רבים (Nosotros) | hemos | habíamos | hubimos | habremos | habríamos |
| שני רבים (Vosotros) | habéis | habíais | hubisteis | habréis | habríais |
| שלישי רבים (Ellos/Ellas) | han | habían | hubieron | habrán | habrían |